చెన్నై, జనవరి 9(ఆంధ్రజ్యోతి): తమిళుల సంప్రదాయ సాహస క్రీడ జల్లికట్టును నిషేధిస్తే.. (నాన్ వెజ్) బిర్యానీని కూడా నిషేధించాలంటూ నటుడు కమల్హాసన కొత్త చర్చకుతెరతీశారు. పొంగల్(సంక్రాంతి)కి తమిళనాట జల్లికట్టు నిర్వహించడం ఆనవాయితీ. అయితే జంతు హింస అభియోగంతో సుప్రీంకోర్టు జల్లికట్టుపై నిషేధం విధించిన విషయం తెలిసిందే. చెన్నైలో సోమవారం జరిగిన ఇండియా టుడే దక్షిణాది కాంక్లేవ్లో అతిథిగా పాల్గొన్న కమల్హాసన... జల్లికట్టుని విదేశాల్లో జరిగే బుల్ ఫైట్తో పోల్చవద్దని, అక్కడ ఎద్దుల్ని హింసిస్తే.. ఇక్కడ దైవంలా చూస్తారని, ప్రేమతో సంరక్షిస్తారని గుర్తుచేశారు. జల్లికట్టు వీరుడిగా నటించినందుకు(విరుమాండి చిత్రంలో) గర్వపడుతున్నానని అన్నారు. కాగా, జల్లికట్టు నిర్వహణ కోసం అత్యవసర చట్టం తీసుకురావాలని కోరుతూ తమిళనాడు సీఎం పన్నీర్సెల్వం ప్రధాని మోదీకి సోమవారం లేఖ రాశారు.
chennai, janavari 9(aandhrajyoti): tamilula sampradaaya saahasa kreeda jallikattunu nishedhiste.. (nan vej) biryanini kuudaa nishedhinchaalantuu natudu kamalhasana kotta charchakuteratisaaru. pongal(sankraanti)ki tamilanaata jallikattu nirvahinchadam aanavaayitii. ayithe jantu himsa abhiyogamtho supreenkortu jallikattupai nishedham vidhinchina vishayam telisinde. chennailo somavaram jarigina india tudey dakshinaadi kanklevlo atithigaa palgonna kamalhasana... jallikattuni videsaallo jarige bul faitto polchavaddani, akkada eddulni himsiste.. ikkada daivamla chustarani, prematho samrakshistaarani gurtuchesaaru. jallikattu veerudigaa natinchinanduku(virumandi chitramlo) garvapadutunnaanani annaru. kaga, jallikattu nirvahana kosam atyavasara chattam teesukuraavaalani korutu tamilanadu cm pannirselvam pradhaani modeeki somavaram lekha raasaaru.